[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 14.11.2008

KOM(2008) 786 endelig(vedtaget under SEK(2008) 2604)

2008/0224(CNS)

Forslag til

RÅDETS FORORDNING

om ændring af ansættelsesvilkårene for de øvrige ansatte i Fællesskaberne

BEGRUNDELSE

BAGGRUNDEN FOR FORSLAGET

- Begrundelser for og formål med forslaget

Formålet med dette forslag er i ansættelsesvilkårene for de øvrige ansatte at indføre bestemmelser, der skaber en ny kategori af ansatte, som er specifik for Europa-Parlamentet. Forslaget vedrører de af Europa-Parlamentets medlemmers assistenter, der er baseret på et af Europa-Parlamentets arbejdssteder (Bruxelles, Strasbourg, Luxembourg), og omfatter ikke de assistenter, der arbejder på Europa-Parlamentets medlemmers kontorer i de medlemsstater, hvor medlemmerne er valgt, f.eks. valgkredskontorer. Det sigter mod at skabe klarhed omkring og forbedre førnævnte assistenters nuværende situation under fuld respekt for den særlige karakter af deres arbejde i Parlamentet.

- Generel baggrund

Den nuværende ordning for ansættelse af assistenter for Europa-Parlamentets medlemmer, som udelukkende er baseret på privatretlige kontraktaftaler, synes ikke længere at være forenelig med størrelsen og kompleksiteten af et Parlament, der er sammensat af medlemmer fra 27 medlemsstater. Den er forbundet med en meget stor administrativ byrde for såvel Parlamentets administration som for de enkelte medlemmer af Parlamentet. Ud over denne administrative byrde er anvendelsen af 27 forskellige skatte- og socialsikringssystemer på personer, der arbejder i Bruxelles, Strasbourg og Luxembourg samt andre steder i Europa, forbundet med talrige vanskeligheder, for så vidt angår parlamentsmedlemmernes assistenters position.

I 2000 udtalte Rådet i forbindelse med Kommissionens forslag af 19. maj 1998, at det var helt klar over, at der var behov for at fastsætte bestemmelser vedrørende ansættelsesvilkårene for parlamentsmedlemmernes assistenter og for at forbedre deres nuværende situation. Rådet understregede, at det med henblik herpå den 26. april 1999 i forbindelse med behandlingen af udkastet til statut for Europa-Parlamentets medlemmer havde vedtaget principper, som det anser for meget vigtige i denne henseende:

- assistenterne betales direkte af Parlamentet på det berørte parlamentsmedlems ansvar og i overensstemmelse med medlemmets personlige instrukser

- der skal foreligge en skriftlig aftale, som skal være registreret i Europa-Parlamentet

- de gældende bestemmelser vedrørende beskatning og socialsikring skal overholdes.

Disse principper er blevet fulgt i det foreliggende forslag om at lade visse af Europa-Parlamentets medlemmers assistenter omfatte af ansættelsesvilkårene for de øvrige ansatte. Personer i denne nye kategori vil blive ansat af Europa-Parlamentet for et medlem af Europa-Parlamentet efter at være blevet udvalgt af medlemmet selv.

Der indføres særlige bestemmelser for denne nye kategori af ansatte, som tager hensyn til den særlige type opgaver, som parlamentsmedlemmernes assistenter skal udføre, og til assistenternes forbindelser med Europa-Parlamentet og dettes medlemmer.

At lade denne nye kategori omfatte af ansættelsesvilkårene for øvrige ansatte vil også betyde, at 27 forskellige ordninger for kontraktforhold, beskatning og socialsikring vil kunne erstattes af én fælles ordning.

- Gældende bestemmelser på det område, som forslaget vedrører

Forordning (EF, Euratom, EKSF) nr. 259/68 om vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber

Europa-Parlamentets afgørelse af 28. september 2005 om vedtagelse af statutten for Europa-Parlamentets medlemmer (2005/684/EF, Euratom).

- Overensstemmelse med andre EU-politikker og mål

Ikke relevant.

HØRING AF BERØRTE PARTER OG KONSEKVENSANALYSE

- Høring af berørte parter

Ikke relevant.

- Ekspertbistand

Det har ikke været nødvendigt at gøre brug af ekstern ekspertbistand.

- Konsekvensanalyse

Formålet med udkastet til forslag er alene at lade en ny kategori af ansatte være omfattet af ansættelsesvilkårene for de øvrige ansatte, hvilket vil sige, at der ikke forventes eksterne konsekvenser. Af denne grund var der ikke behov for nogen konsekvensanalyse.

FORSLAGETS RETLIGE ASPEKTER

- Resumé af forslaget

I forslaget fastlægges det, at der i ansættelsesvilkårene for de øvrige ansatte skal oprettes en ny personalekategori for assistenterne for Europa-Parlamentets medlemmer.

- Retsgrundlag

Artikel 283 i traktaten om oprettelse af Det Europæiske Fællesskab

- Subsidiaritetsprincippet

Forslaget vedrører et område, hvor Fællesskabet har enekompetence. Subsidiaritetsprincippet finder derfor ikke anvendelse.

- Proportionalitetsprincippet

Forslaget er foreneligt med proportionalitetsprincippet af følgende grund:

Med henblik på opfyldelsen af den grundlæggende målsætning om at lade de af Europa-Parlamentets medlemmers assistenter, der er baseret på et af Europa-Parlamentets arbejdssteder (Bruxelles, Strasbourg, Luxembourg), omfatte af ansættelsesvilkårene for de øvrige ansatte, er det i overensstemmelse med proportionalitetsprincippet nødvendigt og hensigtsmæssigt at fastlægge bestemmelser for denne nye kategori under hensyntagen til dens særlige kendetegn. Forslaget går ikke længere end nødvendigt for at nå det fastsatte mål .

- Reguleringsmiddel

Foreslået reguleringsmiddel: forordning.

Andre midler ville ikke være hensigtsmæssige af følgende grund:

Forslaget vedrører ændring af et allerede eksisterende reguleringsmiddel.

BUDGETMÆSSIGE KONSEKVENSER

Forslaget har ingen konsekvenser for EU’s budget.

2008/0224(CNS)

Forslag til

RÅDETS FORORDNING

om ændring af ansættelsesvilkårene for de øvrige ansatte i Fællesskaberne

RÅDET FOR DEN EUROPÆISKE UNION HAR –

under henvisning til traktaten om oprettelse af Det Europæiske Fællesskab, særlig artikel 283,

under henvisning til protokollen vedrørende De Europæiske Fællesskabers privilegier og immuniteter, særlig artikel 13,

under henvisning til forslag fra Kommissionen, forelagt efter høring af Vedtægtsudvalget[1],

under henvisning til udtalelse fra Europa-Parlamentet[2],

under henvisning til udtalelse fra Domstolen[3],

under henvisning til udtalelse fra Revisionsretten[4], og

ud fra følgende betragtninger:

1. I henhold til artikel 21 i statutten for Europa-Parlamentets medlemmer[5] har medlemmerne ret til at ansætte personlige medarbejdere, som de frit kan vælge. I øjeblikket ansætter medlemmerne direkte samtlige medarbejdere ved kontrakter, der er underlagt national lovgivning, og Europa-Parlamentet godtgør de udgifter, der faktisk er afholdt, op til et givet loft.

2. Et begrænset antal medarbejdere (i det følgende benævnt "parlamentariske assistenter") bistår et eller flere medlemmer af Europa-Parlamentet i Europa-Parlamentets lokaler i Strasbourg, Bruxelles og Luxembourg. De øvrige arbejder for medlemmerne i det land, hvor medlemmerne er valgt.

3. I modsætning til sidstnævnte er parlamentariske assistenter som regel udstationerede. De arbejder i Europa-Parlamentets bygninger i et europæisk, flersproget og multikulturelt miljø og varetager opgaver, der er direkte knyttet til Europa-Parlamentets arbejde.

4. Dette er endvidere blevet bekræftet af De Europæiske Fællesskabers Ret i Første Instans, som har anerkendt, at parlamentariske assistenter i visse henseender, hvad angår anvendelsen af vedtægten for tjenestemænd i De Europæiske Fællesskaber og ansættelsesvilkårene for de øvrige ansatte[6], kan betragtes som varetagende opgaver for Parlamentet[7].

5. Af disse årsager og for at sikre gennemsigtighed, ikke-forskelsbehandling og retssikkerhed ved hjælp af fælles regler er det nødvendigt at sørge for, at disse assistenter, med undtagelse af personer, der arbejder for medlemmerne i den medlemsstat, hvor medlemmerne er valgt, herunder personer, der arbejder lokalt i en af de medlemsstater, hvor de tre arbejdssteder er beliggende, bliver kontraktansat direkte af Europa-Parlamentet.

6. Det er derfor hensigtsmæssigt, at disse assistenter bliver omfattet af ansættelsesvilkårene for de øvrige ansatte på en sådan måde, at der tages hensyn til deres særlige situation.

7. Indførelsen af denne særlige personalekategori berører ikke vedtægtens artikel 29, hvorefter interne udvælgelsesprøver kun er åbne for tjenestemænd og midlertidigt ansatte.

8. Parlamentariske assistenter udgør således en særlig personalekategori, der kun findes i Europa-Parlamentet, navnlig med hensyn til det forhold at de bistår medlemmer af Europa-Parlamentet i disses egenskab af demokratisk valgte repræsentanter, som har fået overdraget et mandat, i udøvelsen af deres hverv.

9. Derfor er det påkrævet at foretage en begrænset ændring af ansættelsesvilkårene for de øvrige ansatte for at indpasse denne nye personalekategori.

10. I betragtning af karakteren af assistenternes opgaver er det nødvendigt kun at operere med en enkelt kategori af assistenter, der imidlertid er fordelt på forskellige lønklasser, som tildeles ud fra kriterier, som fastsættes af Europa-Parlamentet i en intern afgørelse.

11. De kontrakter, der indgås mellem parlamentariske assistenter og Europa-Parlamentet, bør tage udgangspunkt i det gensidige tillidsforhold mellem den parlamentariske assistent og det medlem/de medlemmer af Europa-Parlamentet, som assistenten bistår.

12. Det er påkrævet at respektere princippet om budgetneutralitet ved indførelsen af denne nye personalekategori. I den forbindelse vil Europa-Parlamentet indbetale til Den Europæiske Unions almindelige budget de samlede bidrag, der er nødvendige for at finansiere pensionsordningen med undtagelse af bidraget i henhold til vedtægtens artikel 83, stk. 2, som fratrækkes den pågældende persons månedsløn.

13. Disse nye bestemmelsers ikrafttræden bør falde sammen med ikrafttrædelsestidspunktet for statutten for medlemmer af Europa-Parlamentet –

UDSTEDT FØLGENDE FORORDNING:

Artikel 1

Ansættelsesvilkårene for de øvrige ansatte i Fællesskaberne ændres som anført i bilaget.

Artikel 2

Senest tre år efter denne forordnings ikrafttræden forelægger Europa-Parlamentet en rapport om gennemførelsen af denne forordning med henblik på at undersøge et eventuelt behov for at tilpasse reglerne vedrørende parlamentariske assistenter.

Artikel 3

Denne forordning træder i kraft på førstedagen af den valgperiode for Europa-Parlamentet, der begynder i 2009.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Rådets vegne

Formand

BILAG

Ansættelsesvilkårene for de øvrige ansatte i Fællesskaberne ændres således:

1) I artikel 1 indsættes følgende led efter "– særlige rådgivere":

" - parlamentariske assistenter".

2) Følgende artikel indsættes efter artikel 5:

"Artikel 5a

Ved "parlamentarisk assistent" forstås i disse ansættelsesvilkår medlemmer af personalet, der er udvalgt af et eller flere medlemmer og kontraktansat direkte af Europa-Parlamentet for at bistå et eller flere medlemmer af Europa-Parlamentet som fastsat i artikel 125, stk. 1."

3) Afsnit VII og VIII med artikel 125-127 bliver afsnit VIII og IX med artikel 141-143. Følgende nye afsnit indsættes:

"Afsnit VII

Parlamentariske assistenter

Kapitel 1

Almindelige bestemmelser

Artikel 125

1. En "parlamentarisk assistent" er et medlem af personalet, der er ansat af Europa-Parlamentet til i Europa-Parlamentets bygninger på et af Europa-Parlamentets tre arbejdssteder at bistå et eller flere medlemmer ved udøvelsen af deres mandat. Den pågældende udfører opgaver, der er direkte knyttet til Europa-Parlamentets arbejde.

De parlamentariske assistenter er ansat til at udføre arbejdsopgaver enten på deltid eller på fuld tid uden at være ansat i en stilling, der er medtaget i den stillingsoversigt, der er vedlagt som bilag til Europa-Parlamentets sektion af budgettet.

2. Europa-Parlamentet vedtager ved intern afgørelse de bestemmelser, der gælder for de parlamentariske assistenters ansættelsesforhold.

3. De parlamentariske assistenter aflønnes over de samlede bevillinger, der er opført i den sektion i budgettet, der vedrører Europa-Parlamentet .

Artikel 126

1. De parlamentariske assistenter indplaceres i lønklasser.

2. Bestemmelserne i vedtægtens artikel 1e om foranstaltninger af social art og arbejdsvilkår finder tilsvarende anvendelse.

Kapitel 2

Rettigheder og pligter

Artikel 127

Vedtægtens artikel 11-26a finder tilsvarende anvendelse. Europa-Parlamentet vedtager ved intern afgørelse gennemførelsesbestemmelser, der tager hensyn til det særlige tilknytningsforhold mellem medlemmet og assistenten.

Kapitel 3

Ansættelsesvilkår

Artikel 128

1. Vedtægtens artikel 1d finder tilsvarende anvendelse.

2. Den parlamentariske assistent udvælges af det eller de medlemmer af Europa-Parlamentet, som den pågældende skal bistå. Med forbehold af supplerende kriterier, der måtte blive fastsat i de i artikel 125, stk. 2, omhandlede bestemmelser, kan der som parlamentarisk assistent ansættes en person, der:

a) er statsborger i en af medlemsstaterne i Fællesskaberne, medmindre den i artikel 6, stk. 1, nævnte myndighed bestemmer andet, og den pågældende ikke er frataget sine borgerlige rettigheder

b) har opfyldt sine forpligtelser i henhold til de for vedkommende gældende love om værnepligt

c) opfylder de vandelskrav, der stilles for at udføre de pågældende opgaver

d) opfylder de for arbejdet nødvendige fysiske krav

e) forelægger bevis for indgående kendskab til et af Fællesskabets sprog og tilfredsstillende kendskab til et andet af disse sprog, i det omfang det er nødvendigt for udførelsen af de med stillingen forbundne opgaver, og

f) har opnået:

i) bevis for afsluttet videregående uddannelse, eller

ii) bevis for uddannelse på gymnasialt niveau, der giver adgang til videregående uddannelse, og mindst tre års relevant erhvervserfaring, eller

iii) erhvervsuddannelse eller erhvervserfaring på tilsvarende niveau, hvis det er påkrævet i tjenestens interesse.

Artikel 129

1. Den parlamentariske assistent ansættes på prøve i 3 måneder.

2. Hvis den parlamentariske assistent i løbet af sin prøvetid som følge af sygdom eller ulykke forhindres i at udøve sit hverv i et tidsrum af mindst en måned, kan den i artikel 6, stk. 1, omhandlede myndighed efter anmodning fra medlemmet forlænge prøvetiden med et tilsvarende tidsrum

3. Senest en måned før udløbet af prøvetiden udarbejder medlemmet af Europa-Parlamentet, hvis den parlamentariske assistent ikke er fundet egnet til at varetage stillingen, en udtalelse om assistentens egnethed til varetagelse af de med stillingen forbundne opgaver samt om den pågældendes tjenstlige indsats og adfærd. Denne udtalelse meddeles af den i artikel 6, stk. 1, omhandlede myndighed den pågældende, som inden for otte dage skriftligt kan fremsætte sine bemærkninger. Om nødvendigt afskediges den ovennævnte parlamentariske assistent af den artikel 6, stk. 1, omhandlede myndighed, forudsat at udtalelsen er meddelt den pågældende inden prøvetidens udløb.

4. En parlamentarisk assistent, der afskediges i prøvetiden, får en godtgørelse svarende til en tredjedel af grundlønnen for hver måned i prøvetiden, hvor der er gjort tjeneste.

Artikel 130

1. Inden ansættelsen underkastes den parlamentariske assistent en lægeundersøgelse af Europa-Parlamentets lægetjeneste, for at Europa-Parlamentet kan få sikkerhed for, at den pågældende opfylder betingelserne i artikel 128, stk. 2, litra d).

2. Når den i stk. 1 omhandlede lægeundersøgelse fører til en negativ udtalelse, kan ansøgeren inden 20 dage efter at have modtaget meddelelse herom fra institutionen anmode om, at sagen forelægges til udtalelse i et lægeudvalg sammensat af tre læger, der udpeges af den i artikel 6, stk. 1, omhandlede myndighed blandt institutionernes rådgivende læger. Den rådgivende læge, der har afgivet den første negative udtalelse, skal høres af lægeudvalget. Ansøgeren kan forelægge udvalget en udtalelse fra en læge efter eget valg. Når lægeudvalgets udtalelse bekræfter resultatet af den i stk. 4 omhandlede lægeundersøgelse, afholdes halvdelen af honorarer og ekstraomkostninger af ansøgeren.

Artikel 131

1. Ansættelseskontrakten for parlamentariske assistenter indgås for en begrænset periode. Med forbehold af artikel 140, udløber kontrakterne senest ved udløbet af den valgperiode, hvori de er indgået.

2. Europa-Parlamentet vedtager en intern afgørelse, som definerer de kriterier, der finder anvendelse ved indplaceringen på ansættelsestidspunktet.

3. Når en parlamentarisk assistent indgår en ny kontrakt, træffes der på ny afgørelse om den pågældendes indplacering i en lønklasse.

Kapitel 4

Arbejdsvilkår

Artikel 132

1. Medlemmet fastsætter assistentens ugentlige arbejdstid, men denne arbejdstid kan under normale omstændigheder ikke overstige 42 timer pr. uge.

2. Assistenten kan ikke forpligtes til at udføre overarbejde undtagen i hastetilfælde eller i forbindelse med en usædvanligt stor arbejdsbyrde.

3. Det overarbejde, der udføres af de parlamentariske assistenter, giver ikke ret til arbejdstidsudligning eller vederlag.

4. Vedtægtens artikel 42a, 42b, 55a og 57-61 vedrørende ferie, arbejdstid og helligdage og øvrige fridage samt artikel 16, stk. 2-4, og artikel 18 i disse ansættelsesvilkår finder tilsvarende anvendelse. Tjenestefrihed, forældreorlov og orlov af familiemæssige årsager ophører ved kontraktens ophør.

Kapitel 5

Vederlag og godtgørelse af udgifter

Artikel 133

Medmindre andet er bestemt i artikel 134 og 135, finder artikel 19, artikel 20, stk. 1-3, og artikel 21 i disse ansættelsesvilkår samt artikel 16 i vedtægtens bilag VII tilsvarende anvendelse, hvad angår de nærmere regler for vederlag og godtgørelse. De nærmere regler for godtgørelse af udgifter i forbindelse med tjenesterejser fastsættes i de i artikel 125, stk. 2, omhandlede bestemmelser.

Artikel 134

Grundlønnen fastsættes i henhold til følgende tabel:

Lønklasse | 1 | 2 | 3 | 4 | 5 | 6 | 7 |

Grundløn på fuldtid | 1 193,00 | 1 389,85 | 1 619,17 | 1 886,33 | 2 197,58 | 2 560,18 | 2 982,61 |

Jf. punkt 2.1. | IoU | IoB | NEJ | NEJ | NEJ | 5 |

3. OVERSIGT OVER RESSOURCER

3.1. Finansielle ressourcer

3.1.1. Driftsudgifter

Det foreliggende forslag er ikke forbundet med driftsudgifter.

3.1.2. Administrative udgifter – se detaljeret fremstilling under punkt 7.2.4. og 7.2.5.

i mio. EUR (3 decimaler)

Udgifternes art | 2009 | 2010 | 2011 | 2012 | 2013 | 2014 | I alt |

Finansielle udgifter til personaleressourcer og dermed forbundne udgifter | 55,701 | 111,401 | 111,401 | 111,401 | 111,401 | 111,401 | 612,706 |

Andre administrative udgifter | 17,998 | 35,995 | 35,995 | 35,995 | 35,995 | 35,995 | 197,973 |

FB/BB I ALT, inkl. udgifter til personale-ressourcer | 73,699 | 147,396 | 147,396 | 147,396 | 147,396 | 147,396 | 810,679 |

3.1.3. Forenelighed med den finansielle programmering

( Forslaget er foreneligt med den gældende finansielle programmering

( Forslaget kræver omprogrammering af det relevante udgiftsområde i de finansielle overslag

( Forslaget kan kræve anvendelse af bestemmelserne i den interinstitutionelle aftale[8] (vedrørende fleksibilitetsinstrumentet eller revision af de finansielle overslag).

3.1.4. Finansielle virkninger for indtægtssiden

( Forslaget har ingen indflydelse på indtægterne

( Forslaget har finansielle virkninger - virkningerne for indtægterne er som følger:

Betalinger fra parlamentsmedlemmernes assistenter og fra det administrative personale i form af fællesskabsskat, særligt lønfradrag og bidrag til Fællesskabets pensionsordning i overensstemmelse med tjenestemandsvedtægten eller ansættelsesvilkårene for de øvrige ansatte samt Europa-Parlamentets indbetalinger til Fællesskabets pensionsordning af arbejdsgiverpensionsbidrag for parlamentsmedlemmernes assistenter.

i mio. EUR (1 decimal)

Forud for foranstaltningen i 2008 | Efter foranstaltningens iværksættelse |

2009 | 2010 | 2011 | 2012 | 2013 | 2014 |

Tjenestemænd og midlertidigt ansatte (kapitel 12) | AD | 3 | 3 | 3 | 3 | 3 | 3 |

AST | 12 | 12 | 12 | 12 | 12 | 12 |

Parlamentariske assistenter (konto 4200) | 1423 | 1423 | 1423 | 1423 | 1423 | 1423 |

I ALT | 1438 | 1438 | 1438 | 1438 | 1438 | 1438 |

7.2.2. Opgavebeskrivelse

Administration af parlamentariske assistenter

Assistance til medlemmer

7.2.3. Kilder til personaleressourcer (vedtægtsomfattede)

( Stillinger, der i øjeblikket er afsat til forvaltningen af programmet, og som skal erstattes eller forlænges

( Stillinger, der er forhåndsallokeret i forbindelse med året n

( Stillinger, der er anmodet om under budgetproceduren 2009 - 15 stillinger

( Stillinger, som skal omfordeles under anvendelse af eksisterende ressourcer inden for den pågældende tjeneste (intern omfordeling) - 1423 stillinger

( Stillinger, der er nødvendige i år n, men ikke opført på budgettet for det pågældende regnskabsår.

7.2.4. Finansielle udgifter til personaleressourcer og dermed forbundne udgifter

i mio. EUR (3 decimaler)

Arten af personaleressourcer | 2009 | 2010 | 2011 | 2012 | 2013 | 2014 |

Tjenestemænd og midlertidigt ansatte (kapitel 12) | 0,340 | 0,680 | 0,680 | 0,680 | 0,680 | 0,680 |

Parlamentariske assistenter (konto 4200) | 55,361 | 110,721 | 110,721 | 110,721 | 110,721 | 110,721 |

Samlede finansielle udgifter til personaleressourcer og dermed forbundne udgifter | 55,701 | 111,401 | 111,401 | 111,401 | 111,401 | 111,401 |

TJENESTEMÆND OG MIDLERTIDIGT ANSATTE (BEREGNINGSMETODE)

Vejledende gennemsnitstal for 3 AD 5 og 12 AST 1. Beløbene omfatter lønninger, tillæg og godtgørelser samt de sædvanlige arbejdsgiverbidrag for denne personalekategori i henhold til tjenestemandsvedtægten.

De nødvendige bevillinger og konti skal integreres i budgetproceduren.

Parlamentariske assistenter (beregningsmetode)

Vejledende gennemsnitstal

- for 1423 assistenter (extrapolering af den nuværende situation til de kommende 736 medlemmer)

- lønninger og familietillæg på grundlag af de konkrete aflønningsvilkår, der er fastlagt i det foreliggende forslag

- udlandstillæg og særligt udlandstillæg efter betingelserne i ansættelsesvilkårene for de øvrige ansatte med forbehold af den undtagelsestærskel, der er fastlagt i det foreliggende forslag

- arbejdsgiverbidrag til syge-, ulykkes- og arbejdsløshedsforsikring efter betingelserne i ansættelsesvilkårene for de øvrige ansatte

- (faste) udgifter til tjenesterejser

- reelt arbejdsgiverbidrag til de parlamentariske assistenters pensionsordning

Fordelingen over de forskellige lønklasser er en tilnærmelsesvis afspejling af den nuværende situation:

- lønklasse 1: 5,18 % svarende til 73,71 assistenter

- lønklasse 2: 2,16 % svarende til 30,74 assistenter

- lønklasse 3: 1,59 % svarende til 22,63 assistenter

- lønklasse 4: 2,74 % svarende til 38,99 assistenter

- lønklasse 5: 6,49 % svarende til 92,35 assistenter

- lønklasse 6: 5,04 % svarende til 71,72 assistenter

- lønklasse 7: 10,09 % svarende til 143,58 assistenter

- lønklasse 8: 9,51 % svarende til 135,33 assistenter

- lønklasse 9: 13,69 % svarende til 194,81 assistenter

- lønklasse 10: 11,96 % svarende til 170,19 assistenter

- lønklasse 11: 18,87 % svarende til 268,52 assistenter

- lønklasse 12: 8,79 % svarende til 125,08 assistenter

- lønklasse 13: 1,87 % svarende til 26,61 assistenter

- lønklasse 14: 2,02 % svarende til 28,74 assistenter

Midlerne hertil er i forvejen dækket af de eksisterende bevillinger.

7.2.5. Finansielle udgifter til personaleressourcer og dermed forbundne udgifter

i mio. EUR (3 decimaler)

2009 | 2010 | 2011 | 2012 | 2013 | 2014 | I ALT |

Andre administrative udgifter - administrativt personale (kapitel 12, 16, 21 og 23) | 0,210 | 0,420 | 0,420 | 0,420 | 0,420 | 0,420 | 2,310 |

Andre administrative udgifter - parlamentariske assistenter (kapitel 12, 16, 21 og 23; konto 4200) | 17,788 | 35,575 | 35,575 | 35,575 | 35,575 | 35,575 | 195,663 |

Samlede andre administrative udgifter end personale og dermed forbundne udgifter | 17,998 | 35,995 | 35,995 | 35,995 | 35,995 | 35,995 | 197,973 |

ANDRE ADMINISTRATIVE UDGIFTER (BEREGNINGSMETODE)

Der er tale om gennemsnitstal, som tager højde for andre personale-, administrations-, drifts- og infrastrukturudgifter.

Gennemsnitsudgiften udgør 28 000 EUR/år for administrativt personale og ca. 25 000 EUR/år for parlamentariske assistenter.

Med hensyn til de parlamentariske assistenter er der i forvejen afsat bevillinger på Europa-Parlamentets budget med henblik på at dække de nuværende akkrediterede assistenters behov efter gældende regler.

For så vidt angår det administrative personale, skal de nødvendige bevillinger integreres i budgetproceduren.

[1] EUT C af , s. .

[2] EUT C af , s. .

[3] EUT C af , s. .

[4] EUT C af , s. .

[5] EUT L 262 af 7.10.2005, s.1.

[6] Rådets forordning (EØF, Euratom, EKSF) nr. 259/68 af 29. februar 1968 om vedtægten for tjenestemænd i De Europæiske Fællesskaber og om vilkårene for de øvrige ansatte i Fællesskaberne (EFT L 56 af 4.3.1968, s. 1).

[7] Dom af 19.6.2007, sag T-473/04, Asturias Cuerno mod Kommissionen, endnu ikke trykt i Samling af Afgørelser.

[8] Se punkt 19 og 24 i den interinstitutionelle aftale.